open-index/open-wikipedia-markdown huggingface dataset:
Նորաձև աքսեսուարներ

[մինի|[Բարբերի-գործարանային ապրանքանիշ]]
Նորաձևության մեջ աքսեսուարը տարր է, որի օգտագործումը յուրահատուկ տեսք է հաղորդում հագուստին, և նաև լրացնում է այն։ Տերմինը կիրառութայն մեջ է մտել 19-րդ դարից։

## Տարատեսակներ
Աքսեսուարները բաժանվում են երկու մեծ խմբի․ աքսեսուարներ, որոնք նախատեսված են կրելու և աքսեսուարներ որոնք նախատեսված են հագնելու համար։ Աքսեսուարները, որոնք կրում ենք, հետևյալն են․ պայուսակներ, ակնոցներ, հովհարներ, անձրևանոցներ, դրամապանակներ, ձեռնափայտեր և ծիսական թրեր։ Այն աքսեսուարները, որոնք հագնում ենք հետևյալն են․ ժակետներ, կոշիկներ, փողկապեր, գլխարկներ (կանացի), գոտիներ, կախակապեր, ձեռնոցներ, ձեռնամուշտակներ, զարդեր, Ժամացույցներ, Պարեգոտներ, Շալեր, Շարֆեր, Գուլպաներ և Զուգագուլպաներ։

## Պատմություն
Վիկտորյան նորաձևության ժամանակաշրջանում աքսեսուարները, որպիսիք էին արևապաշտպան հովանոցները, ձեռնոցները, հիմնականում կրում էին կանայք և դրանով պարզ էր դառնում նրանց դասակարգը։ Այս դարաշրջանում կար մի միտում, որ կանայք պետք է ձգտեին ավելի համեստ ապրելակերպի։ Հետևաբար կանայք օգտագործում էիր ձեռնոցներ և դիմակներ, որպեսզի ծածկեին իրենց ձեռքերն ու դեմքը։
16-րդ դարի սկզբին Իտալիայում գլխարկների վրայի նշանները, որոնք ամրացվում էին որպես զարդ, ցույց էին տալիս նաև կրողի սոցիալական պատկանելությունը։ Այդ նշանները հաճախ զուգակցվում էին դեկորատիվ սրերի, թրերի և ձիերի երախակալների հետ։ Գլխարկները հաճախ զարդարվում էիր էմբլեմներով, որոնք պարունակում էին հետաքրքիր պատկերներ՝ կրողի ցանկությամբ։

## Ծանոթագրություններ

Կատեգորիա:Հագուստ
Գլխատում

մինի|250px|«Սուրբ Պողոսի գլխատումը», Էնրիկո Սիմոնե, 1887, Մալագայի Մայր տաճար
**Գլխատում**, (դեկապիտացիա՝  գլուխ բառից), կենդանի էակի գլխի ֆիզիկական անջատումը մարմնից։ Գլխատումը կարող է լինել դիտավորյալ՝ անասունների, տնային թռչունների սպանդ, փորձարարական կենդանիների դեկապիտացիա, սպանություն կամ մահապատժի կատարում։ Իրագործվում են հատուկ գործիքի՝ գիլիոտինի կամ այլ կտրող գործիքով՝ կացինի, թրի, դանակի միջոցով։ Ոչ դիտավորյալ գլխատումը կարող է տեղի ունենալ պայթյունի, ավտովթարի կամ այլ դժբախտ պատահարների արդյունքում։ Ինքնասպանություն գլխատելու միջոցով եզակի, բայց հանդիպել է։ 2003 թվականին մի բրիտանացի ինքն իրեն գլխատել է իր սարքած էլեկտրական կոճակով գործի դրվող գիլյոտինի միջոցով

Գլխատումը միանշանակ առաջացնում է իշեմիա, որը հանգեցնում է գլխուղեղի մահ։ Գլխուղեղը մահանում է գլխատումից մի քանի րոպե անց։ Գլուխը կորցնում է գիտակցությունը գլխատումից 300 միլիվայրկյան հետո։ Դեմքի որոշ մկանների ռեֆլեքսային ցնցումներ կարող են շարունակվել մի քանի րոպե։

Հազվադեպ գլխատում են դիակը։ Հիմնականում գլուխը կտրում են որպես հաղթանշան կամ դիակը անճանաչելի դարձնելու համար։

## Պատմություն
Գլխատումը մահապատժի տեսակ է ծառայել հազարամյակների ընթացքում։ Միջնադարյան Եվրոպայում պետական դավաճաններին և քրեական հանցագործներին գլխատում էին և գլուխները ի ցույց դնում հասարակությանը։ Գլխատումը թրով կամ ցանկացած մարտական զենքով համարվում էր «ազնիվ» ձև և կիրառվում էր հիմնականում ազնվականների համար, որոնք լինելով զինվորականներ գերադասում էին մահանալ թրից քան կախվել կամ հրկիզվել։

thumb|300px|Գլխատում թրով (1556 թվական)
Եթե թուրը կամ կացինը սուր էին կամ դահիճը հմուտ, ապա վրա էր հասնում արագ և անցավ մահը։ Եթե զենքը բութ էր կամ դահիճը անփորձ, ապա ստիպված մի քանի հարվածով էր սպանվում դատապարտյալը։ Այդ պատճառով դատապարտյալը հաճախ վճարում էր դահիճին, որ նա իր գործը լավ աներ։ Աչքերն էլ կապում էին, որ դատապարտյալը վճռական պահին չփորձեր գլուխը ետ քաշել։ Անգլիացի պեր Մարգըրեթ Փոուլը մահապատժի ժամանակ հրաժարվել է գլուխը դնել կառափնարանին և դահիճը մեկ հարվածով չի կարողացել գործը ավարտին հասցնել ու ստիպված տասը հարված է հասցրել։

thumb|Չինացիների գլխատւմը (1901 թվական)
thumb|Մահապատիժ գլխատումով. Լուսանկարում լավ երևում են քներակներից ցայտող արյան շիթերը

## Ծանոթագրություններ

Կատեգորիա:Մահապատժի միջոցներ
Կատեգորիա:Մահվան պատճառներ
Ոսկեփորիկ սկյուռ

**Ոսկեփորիկ սկյուռ**, կրծողների տեսակ սկյուռների ցեղից։ Գոյություն ունեն երկու ենթատեսակներ։

## Ենթատեսակներ
Տվյալ տեսակի ենթատեսակները ներկայացված են աղյուսակում։

## Արեալ
Այն ծառային սկյուռ է, Գվատեմալայի, ինչպես նաև արևելյան և հարավային Մեքսիկայի էնդեմիկ տեսակ։ Արհեստականորեն բերվել է Ֆլորիդա Կիս։

## Բնակավայր
Բնակության բարձրությունը` ցածրադիր շրջաններից մինչև 3800 մ։ Մեծամասնությամբ հանդիպում է անտառային շրջաններում ներառած` թփուտներ, սաղարթավոր և մշտականաչ անտառներ, չոր սոճազգիներ, կաղնու անտառներ, պլանտացիաներ և այլն։ Ավելի տարածված է չոր և նոսր անտառներում։ Ինչպես նաև հանդիպում է քաղաքային շրջաններում։

## Կենսաբանական նկարագրություն
*Էգերի միջին չափերը*։ Գլխի և մարմնի երկարությունը 258,9 մմ, պոչինը՝ 255,7 մմ, զանգվածը՝ 505,4 գ։

*Արուների միջին չափերը*։ Գլխի և մարմնի երկարությունը՝ 264,1 մմ, պոչինը՝ 248,0 մմ, զանգվածը 497,3 գ։

## Վարք
Ցերեկային, սովորաբար միայնակ կենդանիներ։ *S. aureogaster* — Հիմնականում ծառային սկյուռեր, բայց ցած են իջնում, որպեսզի սնվեն և անցնեն ծառից ծառ։ Բույնը կառուցում են տերևներից, ծառերի ճյուղերի վրա 5-ից 15 մ բարձրության վրա։

## Սնունդ
Ցածրավայրում սնվում է մրգերով և սերմերով։ Կաղնու և մայրու ծառի ընկույզները նրանց հիմնական սնունդն են։

## Բազմացում
Էգերը չոր սեզոնում ծնում են 2-ից 4 ձագեր։

## Պաշտպանություն
Լուրջ վտանգներ հայտնի չեն, քաղաքներում նրանց որսում են սննդի կամ եգիպտացորենի վնասումը կանխելու համար։ Այդ տեսակի պահպանման համար միջոցներ չեն կիրառվում։ Ամեն դեպքում արեալի սահմաններում կան հատուկ պահպանվող տարածքներ։
Բոր-Էյնշտեյն բանավեճեր

մինի|Նիլս Բորը և Ալբերտ Էյնշտեյնը
Բոր-Էյնշտեյն բանավեճերը Նիլս Բորի և Ալբերտ Էյնշտեյնի մեջ կայացած քվանտային ֆիզիկայի մասին հանրային բանավեճեր են։ Այս բանավեճերը գիտական փիլիսոփայության կարևոր էջերից են։ Բորն այս բանավեճերի մասին գրել է իր"Discussions with Einstein
on Epistemological Problems in Atomic Physics" հոդվածում։ Չնայած Քվանտային ֆիզիկայի հարցում իրենց ունեցած տարաձայնությունների, Բորը և Էյնշտեյնը ունեցել են բարեկամական հարաբերություններ։

Այս բանավեճերը վերաբերել են քվանտային անորոշության սկզբունքին, որը հերքելու փորձեր է արել Էյնշտեյնը, սակայն այս սկզբունքին կողմ է արտահայտվել Նիլս Բորը։

## Արտաքին հղումներ

Կատեգորիա:Ալբերտ Այնշտայն
Կատեգորիա:Ֆիզիկայի պատմություն
Ավանոս

**Ավանոս** (), քաղաք և շրջան Թուրքիայի կենտրոնական մասում, Նևշեհիրի մարզում։

## Պատմություն
Տարբեր ժամանակներում քաղաքը գտնվել է տարբեր ժողովուրդների իշխանության ներքո՝ խեթերի, ասորիների, փռյուգիացիների, պարթևների, հռոմեացիների, բյուզանդացիների, սելջուկների և, վերջապես, թուրքերի։ Որոշ հետազոտողներ Ավանոս անունը նույնականացնում են խեթական Զուվինասայի (*Zuwinasa*), ասորական Նենանսայի (*Nenansa*) և բյուզանդական Վենեսայի (*Venessa*) հետ։ 1202 թվականին Իկոնիայի սուլթան Քեյղուբադ Ա-ի հրամանով՝ քաղաքում կառուցվեց, Ալադին Ջամի մզկիթը, որը համարվում է քաղաքի տեսարժան վայրերից մեկը։

## Աշխարհագրական դիրք
280px|mini|right|Ավանոսի շրջանը Նեվշեհիրի իլի քարտեզին
Քաղաքը գտնվում է իլի արևելյան մասում՝ Կզըլ Իրմակ գետի երկու ափերին։ Քաղաքը գտնվում է շրջկենտրոն Նևշեհիրից 10կմ հյուսիս-արևելք։ Քաղաքը գտնվում է ծովի մակարդակից 935 մետր բարձրության վրա։
Շրջանի տարածքը կազմում է 994 կմ²։

## Բնակչություն
Թուրքիայի վիճակագրության ինստիտուտի տվյալներով, Ավանոսի բնակչությունը 2012 թվականին կազմել է 13 210 մարդ, որից տղամարդկանց թիվը կազմել է 47,3 %, կանայք համապատասխանաբար՝ 52,7 %:
Քաղաքի բնակչության թվաքանակի դինամիկան ըստ տարիների։

## Էկոնոմիկա և տրանսպորտ
Քաղաքի բնակչության հիմնական հատվածը զբաղվում է գյուղատնտեսությամբ (գինեգործություն և այգեգործություն), կերամիկայի արտադրությամբ և տուրիզմով։ Ինչպես նաև մեծ նշանակություն ունի տավարաբուծությունը։ Մոտակա օդանավակայանը գտնվում է Նևշեհիր քաղաքում։

## Ծանոթագրություններ

Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Կատեգորիա:Կապադովկիա
Աղաչյորեն

**Աղաչյորեն** (), քաղաք և շրջան Թուրքիայի կենտրոնական մասում, Աքսարայի մարզում։ 2012 թվականի տվյալներով քաղաքի բնակչությունը կազմում է 3047 մարդ։ Աղաչյորենի քաղաքապետը Էրքան Յըլմազն է։ Քաղաքը գտնվում է Անատոլիայի կենտրոնական մասում։ Կլիման մայրցամաքային է։ Քաղաքը կարևոր տուրիստական կենտրոն է տարածաշրջանում։ Այստեղ կան մեծ թվաքանակով հանքային աղբյուրներ։ Տարեկան այստեղ մեծ քանակությամբ զբոսաշրջիկներ են գալիս Թուրքիայի մյուս քաղաքներից։

## Աշխարհագրական դիրք
Քաղաքը գտնվում է մարզի հյուսիսային մասում՝ շրջկենտրոն Աքսարայից 50 կիլոմետր դեպի հյուսիս։ Քաղաքը գտնվում է ծովի մակարդակից 1169 մետր բարձրության վրա։

## Բնակչություն
Թուրքիայի վիճակագրության ինստիտուտի տվյալներով Աղաչյորենի բնակչությունը 2012 թվականին կազմել է 3047 մարդ, որից տղամարդիկ կազմել են բնակչության 50,5 %-ը, իսկ կանայք՝ 49,5 %-ը։

## Տրանսպորտ
Մոտակա օդանավակայանը գտնվում է մոտակա Գյուլշեհիր քաղաքում։

## Ծանոթագրություններ

* 

## Արտաքին հղումներ
* Աքսարայի մարզպետարանի պաշտոնական էջ
* Aksaray Belediyesi

Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Զիգոմատուրուսներ

**Զիգոմատուրուսներ** (), խոշոր պարկավերների անհետացած տեսակ։
Զիգոմատուրուսները եղել են զանգվածային կենդանիներ հաստ ոտքերով, մարմնկազմությամբ և չափերով նման են ժամանակակից գաճաճ գետաձիերին։ Տեղաշարժվում էին չորս ոտքերի վրա։ Բնակվում են ծովափերում և վերացել են մոտավորապես 45 հազար տարի առաջ։ Ենթադրվում է, որ նրանք ներխուժել են մայրցամաք ջրային ուղիների երկարությամբ։ Վարել են մենակյաց կյանք կամ ավելի մեծ նախիրում են ապրել։ Սնվել են ծովափնյա բույսերով, ինչպիսիք են եղեգները և սեզերը, որոնք հավաքում էին եղճկաձև ժանիքների միջոցով։
thumb|left|''Zygomaturus trilobus''
thumb|left|ստորին ծնոտ ''Zygomaturus trilobus''

## Արտաքին հղումներ
* Paleobiology Database: ''Zygomaturus'' Owen, 1858
Cola Song

**Cola Song**, ռումինացի դենս-փոփ ժանրի երգչուհի Իննայի երգը, որ գրել են Breyan Isaac, Andrew Frampton և այլք, պրոդյուսերներն են եղել TJR և Axident և թողարկվել է որպես Իննայի՝ *Soy LatINNA* չորրորդ ստուդիական ալբոմի առաջին միջազգային պրոմոսինգլ։ Երգը ձայնագրվել է կոլումբիացի ռեփեր Ջեյ Բալվինի մասնակցությամբ։ Սինգլի տեսահոլովակը թողարկվել է ՅուԹյուբում 2014 թվականի ապրիլի 15-ին՝ iTunes-ում երգի պաշտոնական թողարկման օրը։ 2014 թվականի հունիսի 3-ին ներկայացվել է *Cola Song* երգի նոր տարբերակը՝ ձայնագրված ուկրաինացի երաժիշտ և պրոդյուսեր Պոտապի մասնակցությամբ։

## Բնութագիր
"Cola Song"-ը Իննայի *Soy LatINNA* չորրորդ ստուդիական ալբոմի առաջին թողարկված երգն է։ Ալբոմի թողարկումը նախատեսված էր 2014 թվականի նոյեմբերի 30-ին։

## Երաժշտական տեսահոլովակ
*Cola Song* երգի երաժշտական տեսահոլովակը նկարահանվել է 2014 թվականի սկզբին Բարսելոնայում և Կոստա Ռիկայում։ Տեսահոլովակի ռեժիսորը եղել է John Perez-ը։ Ամբողջական տեսահոլովակի պրեմիերան կայացել է 2014 թվականի ապրիլի 15-ին։

## Առևտրական հաջողություններ
iTunes-ում թողարկվելուց մի քանի օր անց «Cola Song» երգը գլխավորեց Ռումինիայի հիթ-շքերթը, ինչպես նաև բարձր հորիզոնականի հասավ Իսպանիայի, Գվատեմալայի, Թուրքիայի, Մեքսիկայի և այլ երկրների հիթ-շքերթներում։
«Cola Song»-ը հայտնվել է Ռումինիայի Romanian Top 100 հիթ-շքերթի 47-րդ հորիզոնականում, նաև հայտնվել է Լեհաստանի (Dance Top 50), Իսպանիայի (PROMUSICAE), Բելգիայի (Ultratop) և Ռուսաստանի հիթ-շքերթներում։

## Հիթ-շքերթներ
;Inna feat. J Balvin - Cola Song

;Inna feat. Potap - Cola Song

## Ծանոթագրություններ

Կատեգորիա:2014 երգեր
Կատեգորիա:Իննայի սինգլներ
Բաշիբոզուկներ

[thumb|200px|''«Բաշիբուզուկ»'' («[ալբանացիներ|ալբանացի»).Վասիլի Վերեշագինի պատկերը (1877—1878 թվականներ)]][thumb|200px|''Բաշիբոզուկները'' [Բուլղարիայում, 1877 թվական]]

**Բաշիբոզուկներ ** (), անկանոն զինվորական ստորաբաժանումներ Օսմանյան կայսրությունում։

## Ծագումնաբանություն
Համաձայն Մաքս Ֆեսմերի ռուսերեն ծագումնաբանական բառարանի «բաշիբոզուկ» բառը թուրքերենից բառացի թարգմանվում է որպես «անուղղելի գլխով», «անգլուխ» (*baş*` գլուխ, *bozuk*` փչացած)։ Համարժեք է հայերեն «գլխատող» բառին։

## Հավաքագրում
*Բաշիբոզուկները* սովորաբար հավաքագրվում էին Օսմանյան կայսրությունում ապրող առավել արնախում ցեղերից, ովքեր բնակվում էին հատկապես Ալբանիայում և Փոքր Ասիայում։

Այդ զինվորներին կառավարության կողմից հատկացվում էր զենք և զինամթերք, սակայն նրանց չէր տրվում ֆինանսական փոխհատուցում։ *Բաշիբոզուկի* զենքը համարվում էր 3 մետրանոց սուրը։ Նրանք կարող էին ունենալ նաև ատրճանակ և դանակ։

## Կիրառում
Եվրոպական երկրների դեմ պայքարում *բաշիբոզուկները* գործում էին բավականին անկանոն։ Նրանց կազմակերպելը և կանոնակարգելը անհնարին գործընթաց էր։ Այս հարցը լուծելուն նույնիսկ չօգնեցին արտասահմանյան գեներալները, ովքեր հանձն էին առել այս գործը։ Դրանցից էին ֆրանսիացի գեներալ Յուսսուֆը և անգլիացի գեներալ Բիթսոնը։ Որպեսզի վերջ դրվի զինվորական հանցագործությանը և դաժանությանը երկրում, որոնք իրականացվում էին խաղաղ բնակչության նկատմամբ, թուրքական կանոնավոր բանակը մի քանի անգամ զինաթափեց բաշիբոզուկներին։ Այս անկանոն զորքերը հետագայում դարձան համիդիե գնդերի հիմքը։

## Հեղինակություն
*Բաշիբոզուկ* անվանումը դարձել է այնպիսի մարդու հատկանիշ, ով առավել հայտնի է դարձել իր ծայրահեղ դաժանությամբ։ *Բաշիբոզուկների* բարբարոսական գործողությունները նկարագրվում են ռուս փիլիսոփա Վլադիմիր Սոլովյովի «Երեք զրույց պատերազմի, զարգացման և համաշխարհային պատմության ավարտի մասին» աշխատության մեջ, որը գրվել էր դոկումենտալ նյութի հիման վրա։

## Տես նաև
* Սերդյուկներ

## Ծանոթագրություններ

## Գրականություն
* 

## Արտաքին հղումներ
* Montgomery, Viscount Bernard (1968). *A History of Warfare*, The World Publishing Company. ISBN 978-0-688-01645-6.

Կատեգորիա:Թուրքերեն բառեր և արտահայտություններ
Կատեգորիա:Թուրքիայի պատմություն
Կատեգորիա:Սև ցուցակ
Կատեգորիա:Օսմանյան կայսրության զինված ուժեր
Կատեգորիա:Օսմանյան կայսրությունում քրիստոնյաների հետապնդում
Ադամ Սահակյան

**Ադամ Խաչատուրի Սահակյան** (օգոստոսի 19, 1996, Երևան, Հայաստան - ապրիլի 2, 2016, Ջրականի մոտակա դիրքեր, Արցախի Հանրապետություն), Արցախի պաշտպանության բանակի զինծառայող, սերժանտ։

## Կենսագրություն
### Կյանք և ուսում

Ծնվել է 1996 թվականի օգոստոսի 19-ին Երևանում՝ շինարար Խաչատուր Սահակյանի և լրագրող և ռեժիսոր Գայանե Անտոնյանի ընտանիքում։ Ունի ավագ եղբայր՝ Մուշեղ Սահակյանը։

2002 թվականից սովորել է Երևանի Խաչիկ Դաշտենցի անվան թիվ 114 ավագ դպրոցում, որն ավարտել է 2013 թվականին։

2013 թվականին ընդունվել է Երևանի ճարտարապետության և շինարարարության պետական համալսարանի ճարտարապետա-դիզայներական ֆակուլտետը։

Զբաղվել է սպորտով՝ կարատե և ստացել դեղին գոտի։ Զբաղվել է նաև մարտարվեստի այլ տեսակներով, այդ թվում՝ բռնցքամարտով։

### Զինվորական ծառայություն
Ադամ Սահակյանը պարտադիր ժամկետային զինծառայության է անցել 2014/2 զորակոչով Կենտրոնի Զինկոմիսարիատից։ 2015 թվականի հունվարի 26-ին զորակոչվել է բանակ։ Ծառայում էր Արցախում։ Բարձր առաջադիմության շնորհիվ ստացել էր սերժանտ զինվորական կոչում։

### Քառօրյա պատերազմ
[մինի|Ադամ Սահակյանին նվիրված հուշատախտակ [Աբովյան փողոց (Երևան)|Երևանի Աբովյան փողոցում]]
2016 թվականի ապրիլի 1-ի լույս 2-ի գիշերը Ադրբեջանի Հանրապետությունը լայնամասշտաբ հարձակում է գործում արցախա-ադրբեջանական հակամարտ զորքերի շփման գծի գրեթե ամբողջ երկայնքով։ Ադամ Սահակյանը սահմանապահ գումարտակից էր և ապրիլի 1-ի առավոտյան բարձրացել էր դիրքեր և նույն օրվա գիշերը՝ ժամը 3։ 00-ի սահմաններում տեղի է ունեցել հարձակումը։ Թշնամու կողմից դիրքերի՝ 15-20 րոպե տևած ծանր հրետակոծությունից հետո 112 դիրքի («Լալայկա» կոչվող բարձունք) ավագ Ադամ Սահակյանի գլխավորությամբ 7 հոգուց բաղկացած սահմանապահ ուժերն անցնում են շրջանաձև պաշտպանության։ Սերժանտ Ադամ Սահակյանը, իր զինակից ընկերների հետ 5 ժամ շարունակ մարտնչելով թշնամու դեմ, հասցնելով նրան զգալի կորուստներ (200-ից ավելի սպանված հատուկջոկատային), ընկնում է Հերոսի մահով՝ առավոտյան ժամը 8:00-ի սահմաններում, մարմնին և դեմքին ստացած ծանր հրազենային վիրավորումներից։
Ադամ Սահակյանի՝ թշնամու դեմ մղած 5-ժամյա պայքարը հնարավորություն է տվել Ջրականի հայկական գնդին տեղակայվել ռազմաճակատի 2-րդ գծում և կանգնեցնել հակառակորդին։

### Հուղարկավորություն
Ապրիլի 13-ին տեղի ունեցավ Ադամ Սահակյանի հուղարկավորությունը Եռաբլուր զինվորական պանթեոնում։ Հոգեհանգիստը տեղի ունեցավ Երևանի Սուրբ Հովհաննես Մկրտիչ եկեղեցում։

## Պարգևներ և հիշատակում
2016 թվականի ապրիլի 10-ին Ադամ Սահակյանը Արցախի Հանրապետության նախագահի կողմից պարգևատրվել է Արցախի Հանրապետության «Մարտական ծառայություն» պետական մեդալով։

2016 թվականի մայիսի 28-ին Ադամը Հայաստանի նախագահի կողմից պարգևատրվել է Հայաստանի «Արիության» պետական մեդալով։

Երևանի համար 114 ավագ դպրոցի պատմության դասասենյակը կրում է Ադամ Սահակյանի անունը։

## Տես նաև
* Կարեն Ներսիսյան

## Ծանոթագրություններ

Կատեգորիա:Արցախի Հանրապետության Պաշտպանության բանակի սերժանտներ
Կատեգորիա:ՀՀ զինված ուժերի սերժանտներ
Կատեգորիա:Քառօրյա պատերազմի մասնակիցներ հայկական կողմից
A Moon Shaped Pool (ալբոմ)

**A Moon Shaped Pool**, բրիտանական Ռեդիոհեդ ռոք խմբի 9-րդ ալբոմը՝ թողարկված 2016 թվականի մայիսի 8-ին XL Records լեյբլում։ Ի սկզբանե այն հասանելի է միայն թվային տարբերակով. CD և LP տարբերակները վաճառքում կլինեն հունիսի 17-ին, սեպտեմբերին կթողարկվի ալբոմի «հատուկ» տարբերակը։

The King of Limbs ալբոմում և Թոմ Յորքի` վերջերս թողարկված անհատական ալբոմում մեծ քանակով սեմփլի և լուփի փորձարկումներից հետո նոր ալբոմում հիմնական դերը կենդանի գործիքներն են խաղում։ Բացի այդ, ալբոմը նաև պարունակում է նվագախմբային գործիքավորում և երգչախմբային բեք վոկալ։ Ինչպես նաև ձայնագրության մեջ նկատվում է էլեկտրոնիկայի և էմբիենտի ազդեցությունը։

## Երգացանկ

## Ձայնագրության մասնակիցներ
;Ռեդիոհեդ
* Քոլին Գրինվուդ` բաս կիթառ
* Ջոննի Գրինվուդ` կիթառ, դաշնամուր, լարային գործիքավորում
* Էդ Օ'Բրայեն` կիթառ
* Սելուեյ` հարվածային գործիքներ
* Թոմ Յորք` վոկալ

;Հավելյալ անձնակազմ
* Նայջել Գոդրիչ` պրոդյուսեր
* Սթենլի Դոնվուդ` գեղարվեստական ձևավորող

## Ծանոթագրություններ

## Արտաքին հղումներ
* Ալբոմի պաշտոնական կայքը
* Ռեդիոհեդ խմբի պաշտոնական կայքը
* Ալբոմի երգերի բառերը genius.com կայքում

Կատեգորիա:Երաժշտական ալբոմներ
Քյարամ Սլոյան

**Քյարամ Քյալաշի Սլոյան** (ապրիլի 27, 1996, Արտաշավան, Արագածոտնի մարզ, Հայաստան - ապրիլի 2, 2016, հայ-ադրբեջանական շփման գիծ, Մարտակերտ, Արցախի Հանրապետություն), Հայաստանի զինված ուժերի ազգությամբ եզդի զինծառայող, Մարտակերտի շրջանի Մարտակերտի 2016 թվականի ապրիլյան ինքնապաշտպանական մարտերի մասնակից, Արցախի հերոս։

Զոհվել է «Քառօրյա պատերազմ»-ի ռազմական գործողությունների ընթացքում՝ ցուցաբերել հերոսական վարք։ Սպանվելուց հետո նրա դիակը հայտնվել է Ադրբեջանի Հանրապետության զինված ուժերի զինծառայողների վերահսկողության տարածքում, գլխատվել և ենթարկվել դիակապտության։ Այդ մասին վկայում են լուսանկարները, տեսահոլովակները և սոցիալական կայքերի հրապարակումները։

## Կենսագրություն
Քյարամ Սլոյանը ծնվել է 1996 թվականի ապրիլի 27-ին Հայաստանի Արագածոտնի մարզի Արտաշավան գյուղում՝ ազգությամբ եզդի Սլոյանների ընտանիքում։

Նրա հայրը՝ Քյալաշը, եղել է 1988-1994 թվականների Արցախյան պատերազմի ազատամարտիկ։ 2014 թվականին Քյարամ Սլոյանը առաջին զորակոչով ներկայացել է Աշտարակի զինկոմիսարիատ և անցել ծառայության Արցախի Հանրապետությունում (Լեռնային Ղարաբաղի Հանրապետությունում)։

Քյարամը եղել է արցախա-ադրբեջանական «քառօրյա պատերազմի» առաջին զոհերից մեկը։ Նրա զորացրվելուն մնացել էր երկու ամիս։ Նրա հրամանատարն էր՝ Արմենակ Ուրֆանյանը։

## Արցախա-ադրբեջանական ռազմական գործողություններ

2016 թվականի ապրիլի 2-ին Ադրբեջանի Հանրապետության զինված ուժերը արցախա-ադրբեջանական շփման գծի ողջ երկայնքով հարձակում են գործում Արցախի Հանրապետության ուղղությամբ։

Չորս օր տևած պատերազմը երկու կողմերին հասցնում է մարդկային և տեխնիկական կորուստներ։ Հայկական կողմի կորուստներից մեջ էր նաև եզդի զինվոր Քյարամ Սլոյանը։ Նրա մահվան մասին պաշտոնապես հայտարարվել է 2016 թվականի ապրիլի 5-ին մամուլով։

Կապիտան Արմենակ Ուրֆանյանի հրամանատարությամբ ծառայող Քյարամ Սլոյանը իր զինակիցների հետ միասին կարողացել է երկու անգամ ետ մղել հակառակորդի գրոհը։

Ադրբեջանական հատուկ ջոկատայինների գերազանցող ուժերի ճնշման տակ կապիտան Արմենակ Ուրֆանյանը անձնակազմին հրամայել է հեռանալ առաջնագծից, սակայն շարքայիններ Քյարամ Սլոյանը, Անդրանիկ Զոհրաբյանը և Ռոբերտ Աբաջյանը չենթարկվելով հրամանատարի հրամանին, շարունակել են պաշտապանական մարտը։

### Հիշատակ
2016 թվականի մայիսի 28-ին Քյարամ Սլոյանը ՀՀ նախագահի կողմից հետմահու պարգևատրվել է Հայաստանի Հանրապետության «Մարտական խաչ» 1-ին աստիճանի պետական շքանշանով։

## Ծանոթագրություններ

Կատեգորիա:2016 մահեր
Կատեգորիա:Ապրիլի 27 ծնունդներ
Կատեգորիա:Արտաշավան գյուղում ծնվածներ
Կատեգորիա:Եզդիներ
Կատեգորիա:Թալիշ գյուղում մահացածներ
Կատեգորիա:Հայաստանի ռազմական գործիչներ
Կատեգորիա:Մարտական ծառայության մեդալակիրներ
Burn the Witch

**Burn the Witch**, Ռադիոհեդ անգլիական ռոք խմբի երգը, որը թողարկվել է 2016 թվականի մայիսի 3-ին XL Recordings լեյբլով։ A Moon Shaped Pool ալբոմի առաջին սինգլը։

## Պատմություն
Խմբի մշտական պրոդյուսեր Նայջել Գոդրիչի խոսքերով «Burn the Witch»-ի ստեղծագործական աշխատանքները տևել են տասնվեց տարի՝ հաշված տևական ընդմիջումները։ Խումբն առաջին անգամ փորձել է երգը ձայնագրել 2000 թվականին՝ Kid A ալբոմի կազմում ներառված երգերի ձայնագրման հետ։ Ավելի ուշ երգի վրա աշխատանքներ են տարվել նաև Hail to the Thief (2003) և In Rainbows (2007) ալբոմների ձայնագրման ժամանակ։ «Burn the witch» (թարգմանաբար՝ այրիր վհուկին) արտահայտությունը առկա է նաև Hail to the Thief ալբոմի շապիկի պատահական արտահայտությունների մեջ։ Երգի մասին խմբի վոկալիստ Թոմ Յորքը հիշատակել է 2005 թվականին Ռադիոհեդի պաշտոնական բլոգում։ «Burn the Witch»-ի տեքստը հրապարակվել է նույն կայքում 2007 թվականին։ 2006 և 2008 թվականներ որոշ համերգների ժամանակ խումբը կատարել է երգի որոշ առանձին հատվածներ։ Այնուամենայնիվ, մինչև 2016 թվականի մայիսի 3-ը «Burn the Witch»-ի ամբողջական ավարտուն տարբերակաը ոչ մի անգամ չի խնչել և չի ձայնագրվել։

2013 թվականին հարցազրույցներից մեկի ժամանակ Գոդրիչին խնդրեցին լույս սփռել Ռադիոհեդի դեռևս չձայնագրված կամ կիսատ ձայնագրված երգերի հետագա ճակատագրի վրա, ինչին ի պատասխան պրոդյուսերը նշեց, որ բոլոր երգերն ի վերջո կթողարկվեն վերջնական մշակումից հետո։ Այդ երգերի ցանկում էր նաև «Burn the Witch»-ը։ Իր խոսքերը հաստատելոի համար Գոդրիչը օրինակ բերեց խմբի «Nude» երգը, որը վերջնական մշակմամբ լույց ընծայվեց 2007 թվականին, բայց ստեղծվել էր դրանից տասներկու տարի առաջ։

## Երգի տեքստի մեկնաբանությունը
Երգի տեքստում կան նման տողեր. "մի մտածիր պատճառների մասին / խուսափիր տեսողական կոնտակտից/ պատասխան ռեակցիա մի տուր / կրակիր դեսպանորդների վրա / այրիր վհուկին": Pitchfork երաժշտական պարբերականը երգի տեքստը մեկնաբանում է, որպես զգուշացում ժամանակից աշխարհում գնալով ավելի ու ավելի տարածվող խմբակային մտածողությունից։ Որպես կամազուրկ ու ստրկացված ամբոխի վրա իշխանություն տարածելու օրինակ է բերվում 15-17-րդ դարերում Արևմտյան Եվրոպայում հայտնի վհուկների որսը՝ կախարդություններ անելու մեջ կասկածվող մարդկանց նկատմամբ զանգվածային հետապնդումները։

The Guardian թերթը երգի տեքստում միանգամայն այլ իմաստ է տեսնում. նրանց կարծիքով "Burn the Witch"-ում խոսքը վերաբերում է կառավարության՝ հասարակության նկատմամբ համապարփակ հսկողության ու սոցիալական մեդիայի միջոցով մարդու կյանքի բոլոր ոլորտներն իր աչքի ու հսկողության առաջ պահելու փորձերին։

## Քննադատների արձագանքը
Pitchfork պարբերականը "Burn the Witch"-ը շաբաթվա լավագույն երգն է համարել և գրել է հետևյալը.

The Guardian-ն այսպես է գնահատել երգը.

## Սինգլի կոմպոզիցիաների ցանկ

## Ծանոթագրություններ

## Արտաքին հղումներ
* Երգի տեսահոլովակը youtube-ում
* Սինգլի գրախոսականը theatlantic-ում
* The Guardian-ի ամբողջական գրառումը սինգլի մասին
Անատոլիական ռոք

**Անատոլիական ռոք** (, ), թուրքական ժողովրդական երաժշտության և ռոքի միաձուլման արդյունքում առաջացած երաժշտության ժանր։ Սկիզբ է առել 1960-ականներին այն բանից հետո, երբ արևմտյան ռոք-խմբերը՝ The Beatles-ը, Rolling Stones-ը, Led Zeppelin-ը, Yes-ը, Status Quo-ն և Omega-ն, սկսեցին հանրամատչելիանալ Թուրքիայում։ Թուրքական ժողովրդական երաժշտության և բանահյուսության տարրերը ազդել են այնպիսի երգիչների վրա, ինչպիսիք են Էրկին Քորայը (Erkin Koray), Ջեմ Կարաջան (Cem Karaca), Բարըշ Մանչոն (Barış Manço), Մողոլլար (Moğollar) խումբը, որոնք էլ դարձել են անատոլիական ռոքի հիմնադիրները։

## Պատմություն
Ըստ Գյոքհան Այայի թուրքական ռոքը սկիզբ է առնում 1950-ականներին The Shadows-ի Թուրքիա այցելությունից և զարգանում է հաջորդող տասնամյակների ընթացքում։ Անկասկածելի է, որ արևմտյան ռոք մշակույթը շատ մեծ ազդեցություն է գործել թուրքական բեմի վրա։ Արևմուտքի ազդեցության տակ շատ զգալի սկսեցին փոխվել ինչպես ողջ թուրքական հասարակությունը, այդպես էլ թուրքական մշակույթը։ Այդ փոփոխությունները բերել են անատոլիական ռոքի արագ աճին, զարգացմանը և հանրամատչելիացմանը։

1966-1975 թվականներին Թուրքիայում շատ հանրամատչելի էր փսիխոդելիկ ռոքը, մասնավորապես կիթառահար Էրկին Քորայի ստեղծագործությունները։ Դրանից հետո հանրամատչելիացվել է պրոգրեսիվ ռոքը և այնպիսի կատարողներ, ինչպիսիք են Ջեմ Կարաջան և Մողոլլար խումբը։

Վերջին տասնամյակում նկատելի է այնպիսի խմբերի աճը, ինչպիսիք են՝ Mor ve Ötesi-ն, Kurban-ը, Athena-ն, Gripin-ը, Kargo-ն, Duman-ը, Vega-ն, Çilekeş-ը և MaNga-ն։ Այդ կատարողների ժանրերը բազմաբնույթ են, սակայն ընդհանուր առմամբ նրանք ներկայացնում են թուրքական ժամանակակից բեմը և ժամանակակից անատոլիական ռոքը։

## Ծանոթագրություններ

Կատեգորիա:20-րդ դարի երաժշտության ժանրեր
Կատեգորիա:Ֆյուժն երաժշտության ժանրեր
Կատեգորիա:Թուրքական երաժշտություն
Ծալովի դանակ

**Ծալովի դանակ** կամ **գրպանի դանակ** ( կամ ), դանակի տեսակ, որի շեղբը ծալվում է բռնակի մեջ։ Ժամանակակից ծալովի դանակների վրա առկա են հարմարանքներ, որոնք թույլ են տալիս դանակը բացել մեկ ձեռքով։ Ծալովի դանակները շատ հարմար են քաղաքային պայմաններում՝ դրանց փոքր չափսերի շնորհիվ։ Սովորաբար շեղբի երկարությունը լինում է 5-15 սմ։ 
Ծալովի դանակը բազմաֆունկցիոնալ գործիք է և կարող է օգտագործվել ծրարի բացման, պարանները կտրելու, միրգը կտրելու և նույնիսկ ինքնապաշտպանության համար։

Ծալովի դանակները հայտնի են նաև *գրչահատ* անունով։ Այն նախկինում օգտագործում էին սագի փետուրները հանելու համար։ Այդպիսի փետուրի ծայրը գրելու ընթացքում բթանում էր, ինչի հետևանքով ծայրն անհրաժեշտ էր ժամանակ առ ժամանակ սրել, հատել, այստեղից էլ առաջացել է «գրչահատ» անվանումը։

Ծալովի դանակներում շեղբը բաց վիճակում պահելու համար օգտագործվում են փականներ։

## Փականների տեսակներ
* Գծային փական (*liner-lock*), ֆիքսելու համար օգտագործվում է շեղբը բարձրացնող հարթ զսպանակ։ *Frame-lock* մոդիֆիկացիայում այն բռնակի մաս է հանդիսանում։ 
* Բեքլոք (*back-lock*), շեղբը ֆիքսվում է կռնակի կողմից լծակի օգնությամբ, մյուս կողմից լծակը սեղմվում է զսպանակի կողմից, որը գտնվում է բռնակի մեջ։ 
* Գամային փական (*axis-lock*, *arc-lock*, *plunge-lock*), շեղբը ֆիքսվում է տեղաշարժվող անգլխիկ գամի միջոցով։ 
* Փական-կցորդիչ (*clasp-knife*), շեղբի ֆիքսումն իրականացվում է բացվածք ունեցող կցորդիչով։

## Պատմություն
Առաջին ծալովի դանակները թվագրվում են առնվազն երկաթի դարաշրջանին։ Այն ուներ ոսկրից պատրաստված բռնակ և հայտնաբերվել էր Ավստրիայում։ Այն պատկանում էր մ.թ.ա. 600-500 թվականներին։ Իբերիական ծալովի դանակները պատրաստում էին բնիկ արհեստավորները և պատկանում էին նախահռոմեական դարաշրջանին։ Այդպիսի դանակները հայտնաբերվել են Իսպանիայում։

## Իրավական հարցեր
Ծալովի դանակները լեգալ են համարվում աշխարհի բոլոր երկրներում, սակայն կարող են լինել դրանց օգտագործման իրավական սահմանափակումներ։ Այն ժամանակ, երբ ծալովի դանակները գրեթե միշտ ներկայացվում են որպես գործիքներ, դրանք իրավապահ մարմինների կողմից պետք է նաև դիտվեն որպես զենք։

## Պատկերասրահ

Պատկեր:Spyderco Endura 4 38.JPG|Դասական *Spyderco Endura 4 38* ծալովի դանակ
Պատկեր:Складной нож-стилет Cold Steel Ti-Lite 4".jpg|*Cold Steel Ti-Lite* ծալովի դանակ-ստիլետ
Պատկեր:Knife Spyderco Military C36GPBK.jpg|*Spyderco Military* ծալովի դանակ
Պատկեր:Liner Lock.jpg|Ֆրեյմ-լոք տարբերակի գծային փական
Պատկեր:Opinel opened safetyring-closed.jpg|Փական-կցորդիչ (օղակ)
Պատկեր:Benchmadeknife.jpg|*Benchmade* ծալովի դանակը գամային փականով
Պատկեր:Swiss army knife open 20050612 (cropped).jpg|Շվեյցարական բանակային ծալովի դանակ
Պատկեր:MultiPurposePocketKnife 7244 03.jpg|Բազմաֆունկցիոնալ դանակ
Պատկեր:Pocket-knife London.jpg|Փոքր չափի ծալովի դանակ


## Տես նաև
* Դանակ
* Բալիսոնգ 
* Շվեյցարական բանակային դանակ
* Քարտ-դանակ

## Ծանոթագրություններ

## Գրականություն
* Ֆոմին Ա. Ծալովի դանակների անատոմիան 
* Ֆոմին Ա. Ծալովի դանակների անատոմիան 

Կատեգորիա:Դանակներ
Կատեգորիա:Սառը զենքեր այբբենական կարգով
Շոն Փոլ

**Շոն Փոլ Ռայան Ֆրանսիս Էնրիկե** (, ), ավելի հայտնի է որպես **Շոն Փոլ** (), ճամայկացի հայտնի դենսհոլ-կատարող, հանդիսանում է Գրեմմի հեղինակավոր երաժշտական մրցանակի դափնեկիր։

## Սկավառակագրություն
* 2000: *[[Stage One]]*
* 2002: *[[Dutty Rock]]*
* 2005: *[[The Trinity]]*
* 2009: *[[Imperial Blaze]]*
* 2009: *[[The Odyssey Mixtape]]*
* 2012: *[[Tomahawk Technique]]*
* 2014: *[[Full Frequency]]*

## Ֆիլմերի սաունդթրեկեր
* 2001 թվական «Top Shotter» - օգտագործվել է որպես Belly ֆիլմի սաունդթրեկ
* 2003 թվական «Get Busy» - օգտագործվել է որպես Սքեյթբորդիստները ֆիլմի սաունդթրեկ
* 2004 թվական «Three Little Birds» - օգտագործվել է որպես Ստորջրյա եղբայրություն ֆիլմի սաունդթրեք
* 2005 թվական «Give It Up To Me» - օգտագործվել է որպես Քայլ առաջ/Step Up ֆիլմի սաունդթրեք

## Մրցանակներ
* 2004: Grammy Award - Լավագույն ռեգգի-ալբոմ (*[[Dutty Rock]]*)
* 2005: Billboard Music Award - Տարվա լավագույն ռեգգի-կատարող
* 2005: Billboard Music Award - Տարվա լավագույն ռեգգի-ալբոմ (*[[The Trinity]]*)
* 2006: Priya Awards - Best Hardman
* 2006: American Music Awards - Լավագույն Փոփ/Ռոք երգիչ
* 2006: Billboard Music Awards - Տարվա սինգլ «Temperature»
* 2007: Jamaican Awards - Լավագույն ռեգգի-երգիչ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:«Գրեմմի» մրցանակի դափնեկիրներ
Կատեգորիա:21-րդ դարի երգիչներ
Կատեգորիա:Ճամայկացի երգիչներ
Կատեգորիա:Ճամայկացի ռեգգի երաժիշտներ
Կատեգորիա:Հիփ հոփ երգիչներ
Կատեգորիա:Brit Awards մրցանակի դափնեկիրներ
Կատեգորիա:Հրեա երաժիշտներ
Կատեգորիա:Հիփ հոփ երաժիշտներ
Գրեհեմ Գրին (դերասան)

**Գրեհեմ Գրին** (, ), կանադացի դերասան, որն առաջադրվել է Օսկար մրցանակի «Գայլերի հետ պարողը» ֆիլմում երկրորդ պլանի լավագույն դերի համար։

## Կենսագրություն
Գրեհեմ Գրինը ծնվել է 1952 թվականի հունիսի 22-ին կանադական Օնտարիո նահանգում, հնդկացիական իրոկեզների ցեղի Սիքս-Նեյշենս-Ռեզերվ ռեզերվացիայում՝ ոչ հեռու Բրանտֆորդ քաղաքից։

Գրեհեմ Գրինը Ջոն և Լիլիան Գրեյների ընտանիքում վեց երեխաներից երկրորդն էր։ Նրա հայրը վարորդ էր, իսկ մայրը՝ տնային տնտեսուհի։ 16 տարեկանում Գրինը թողեց դպրոցը և գնաց աշխատելու։ Աշխատեց որպես բարմեն, ատաղձագործ, գործարանի բանվոր։ 1970-ականների սկզբին, երբ աշխատում էր որպես կանադական ռոք խմբերց մեկի ձայնային ռեժիսոր, որոշեց դառնալ դերասան։ Առաջին անգամ ֆիլմում նկարահանվեց 1979 թվականին, «Մեծ դետեկտիվ» ֆիլմի դրվագներից մեկում։ Առաջին լիարժեք դերը ստացել է 1983 թվականին։

Իրական ճանաչում Գրինին բերել է «Գայլերի հետ պարողը» օսկարակիր ֆիլմը։

## Ընտրված ֆիլմագրություն

## Ծանոթագրություններ

## Արտաքին հղումներ
* Գրեհեմ Գրինի կենսագրությունը 
* 

Կատեգորիա:Հունիսի 22 ծնունդներ
Կատեգորիա:1952 ծնունդներ
Կատեգորիա:Կանադացի դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:20-րդ դարի դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Աուդիոգիրք կարդացողներ
Կատեգորիա:Կանադացի կինոդերասաններ
Կատեգորիա:Կանադացի թատրոնի դերասաններ
Կատեգորիա:Կանադացի հեռուստատեսային դերասաններ
Ալեքսինաց

**Ալեքսինաց** (), քաղաք և շրջան Սերբիայի Հանրապետությունում։ Ըստ 2011 թվականի մարդահամարի տվյալների՝ քաղաքի բնակչությունը կազմում է 16,420 մարդ։

Քաղաքի և հարակից գյուղերը միասին ունեն 51,462 մարդ բնակչություն։ Հիմնական բնակիչները սերբերն են։ Երկրորդ ամենախոշոր էթնիկ փոքրամասնությունը կազմում են գնչուները։

Բնակչության միջին տարիքը՝ 39 տարեկանն է, քաղաքում կա 5 791 ծուխ ընտանիք։

## Աղբյուրներ
* Istorija Aleksinca i okoline do kraja prve vladavine kneza Miloša, Sprić Miodrag, Aleksinac, 1995.
* Aleksinac i okolina, Dr. Branko Peruničić, Beograd, 1978.

Կատեգորիա:1836 թվականին հիմնադրված բնակավայրեր
Ադամսների ընտանեկան արժեքները

**«Ադամսների ընտանեկան արժեքները»** (), 1993 թվականի կինոֆիլմ։ 1991 թվականի «Ադամսների ընտանիքը» կինոնկարի շարունակությունն է։ Նկարահանվել է Չարլզ Ադամսի կոմիքսների հիման վրա։

## Սյուժե
Գոմես և Մորտիշի Ադամսները տղա երեխա են ունենում։ Որպես երեխայի դայակ վարձում են Դեբբի Ջելինսկիին, ով սիրահետում է հորեղբայր Ֆեսթերին, իսկ Ֆեսթերը սիրահարվում է նրան, Դեբբին դրանից օգտվելով սկսում է խառնել ընտանիքի վիճակը։ Պատանի Ուենսդեյը կռահում է դայակի նենգ մտքերը և սկսում է հետևել նրան։ Բայց շուտով Ուենսդեյին և Պագսլիին ուղարկում են երեխաների ճամբար։

## Դերակատարներ

## Մրցանակներ և անվանակարգումներ
### Մրցանակներ
* **1994 «Սատուրն»**
** Լավագույն գրիմ (Քեվին Հանի)
* **1994 «London Film Critics Circle»**
** Տեխնիկական ձեռքբերումներ (Քեն Էդամ)
* **1994 «[[Ոսկե ազնվամորի]]»**
** Ֆիլմի վատագույն երգ (Ռալֆ Սոլ, Սթիվեն Գիբսոն, Սեսիլ Գլեն)
### Անվանակարգումներ
* **1994 «[[Օսկար]]»**
** Լավագույն գեղարվեստական աշխատանք (Քեն Էդամ, Մարվին Մերչ)
* **1994 «Սատուրն»**
** Լավագույն դերասանուհի (Անժելիկա Հյուսթոն)
** Լավագույն հագուստ (Թիոնի Վ. Օլդրիջ)
** Լավագույն ֆանտաստիկ ֆիլմ
** Լավագույն երաժշտություն (Մարկ Շեյման)
** Լավագույն երիտասարդ դերասան (Քրիստինա Ռիչի)
** Երկրորդ պլանի լավագույն դերասան (Ջոան Քյուսակ)
* **1994 «[[BAFTA]]»**
** Լավագույն գրիմ (Քեվին Հանի, Կատերինա Ջեյմս, Ֆրեդ Ս. Մլ., Ֆերն Բաչներ)
* **1994 «[[Ոսկե գլոբուս]]»**
** Լավագույն դերասանուհի (կատակերգություն կամ մյուզիքլ) (Անժելիկա Հյուսթոն)
* **1994 «[[Հյուգո մրցանակ]]»**
** Լավագույն բեմագրում

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1993 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան կոմիքսների էկրանավորումներ
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Բարրի Զոնենֆելդի ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր վհուկների մասին
Daydreaming

"**Daydreaming**", անգլիական Ռեդիոհեդ ռոք խմբի երգը, որը թողարկվել է 2016 թվականի մայիսի 6-ին որպես նրանց իններորդ՝ *[[A Moon Shaped Pool (ալբոմ)|A Moon Shaped Pool]]* ստուդիական ձայնասկավառակի երկրորդ սինգլ։ Երգի տեսահոլովակի հեղինակը Փոլ Թոմաս Անդերսոնն է։

## Երաժշտություն և բառեր
"Daydreaming"-ը էմբիենտ երգ է։ Երգի առանձնահատկությունը խեղված, դանդաղեցված վոկալն է. երբ հակառակն է, Յորքը թվում է՝ երգում է "Half of my life", "I've found my love", կամ "Every minute, half my love":

## Տեսահոլովակ
"Daydreaming" երգի տեսահոլովակի ռեժիսորը Փոլ Թոմաս Անդերսոնն է, որի ֆիլմերի համար Ռեդիոհեդի անդամ Ջոնի Գրինվուդը մի շարք երաժշտություններ է հեղինակել։ Հոլովակի հերոսը Թոմ Յորքն է, ով քայլում է մի շարք դռների միջով, որ տանում են իրար հետ չկապված տարածքներ, ներառյալ՝ հյուրանոց, հիվանդանոց, պարենային խանութ և անտառ։ Նա նաև մագլցում է ձյունե լեռը, մտնում է կրակով քարանձավ, ինչ-որ անհայտ բան է տանում բերանը։

## Երգացանկ

## Ծանոթագրություններ
My World (ալբոմ)

**My World**, կանադացի երգիչ Ջասթին Բիբերի մինի ալբոմը։ Թողարկվել է 2009 թվականի նոյեմբերի 17-ին, Island Records լեյյբլով։

Այս ալբոմը համարվում է My World և My World 2.0 ալբոմների առաջին մասը։

## Երգացանկ

## Չարթեր
### Շաբաթվա չարթեր

### Տարվա չարթեր

## Ծանոթագրություններ

Կատեգորիա:2009 ալբոմներ
Կատեգորիա:Ջասթին Բիբերի ալբոմներ
Ջեմմա Ուորդ

**Ջեմմա Ուորդ** (, , Ավստրալիա), ավստրալիացի սուպերմոդել և դերասանուհի։ Աշխարհի ամենահարուստ սուպերմոդելներից մեկը։

## Կենսագրություն
Ջեմմա Ուորդ ծնվել է 1987 թվականի նոյեմբերի 3-ին, Արևմտյան Ավստրալիայի Պերթ քաղաքում։ Նա Գարի Ուորդի (ավստրալիացի բժիշկ) և Քլերի (անգլիացի բուժքույր) չորս երեխաներից երկրորդն է։ Նա ունի նաև մեկ քույր՝ Սոֆի Ուորդը (ով նույնպես աշխատում է որպես մոդել) և երկու զույգ եղբայրներ՝ Օսքարն ու Հենրին։ Կրթություն ստացել է Պրեսբիտերական լեդիների քոլեջում () և Պերթ քաղաքի Շանթոնա քոլեջում () Ջեմման ընտանիքի ծաղրածուն էր, ով ցանկանում էր դառնալ դերասանուհի։ Դերասանության նկատմամբ սերը առաջացավ 1997 թվականին, երբ 10 տարեկան հասակում նա դպրոցում Հենզելը և Գրետելը բեմադրության մեջ վհուկի դեր էր տանում։

## Կարիերա
[thumb|left|200px|Ջեմմա Ուորդը [Սան Ֆրանցիսկոյի նորաձևության շաբաթվա ընթացքում, 2007 թվական]]
16 տարեկանում Ջեմման ամենաերիտասարդ մոդելն էր, ով երբևէ *[[Vogue]]* ամերիկական ամսագրի թոփ ցուցակում։ Նա հայտնվել է այնպիիսի մոդելների ցուցադրություններում, ինիչպիսիք են Prada, Versace, Jean Paul Gaultier, Lanvin, Gucci, Chanel, Valentino, Alexander McQueen և այլ մոդելներ։

Ջեմման «զարդարել է» այնպիսի հայտնի ամսագրերի շապիկները, ինչպիսիք են Vogue-ն և TIME Magazine-ն։ 2004 թվականի սեպտեմբերին Ջեմման հայտնվել է Teen Vogue ամսագրի շապիկին։

2005 թվականը 17-ամյա Ջեմմային բերեց իսկական փառք, երբ նա պայմանագիր ստորագրեց Vogue հանրաճանաչ հրատարակչության չինական տարբերակի հետ, որի արդյունքում 300 000 շապիկներ Ջեմմայի մասնակցությամբ մի քանի ժամվա ընթացքում ցրվեցին։ Նույն թվականին Ջեմման դառնում է «Քելվին Քլայն» ընկերության նոր դեմքը։ «Քելվին Քլայն» ընկերության հետ պայմանագիրը նրան բերեց ավելի քան 1000000 դոլար։ Ավելի ուշ համանման գումար Ջեմմա Ուորդին սկսեցին վճարել նաև Burberry-ն և Valentino-ն։

2007 թվականի հուլիսին, Ջեմման, անցած տարի աշխատելով մոտ 3 միլիոն դոլար հանտնվում է Forbes ամերիկական ամսագրի թոփ ցուցակի տասներորդ հորիզոնականում, որպես աշխարհի ամենահարուստ սուպերմոդել։

## Անձնական կյանք
Ջեմման փաստացի ամուսնացած է Դեյվիդ Լեթթսի հետ։ Զույգը ունի մեկ աղջիկ՝ Նեյյա Լեթթսը (ծնվել է 2013 թվականի դեկտեմբերին)։

Ներկայումս Ջեմման ապրում է Նյու Յորքում և պահում է ընկերական հարաբերություններ այլ հայտնի մոդելների հետ (Լիլի Դոնալդսոն, Դարեյ Վերբովոյ և Քերոլին Վինբերգ)։

## Հետաքրքիր փաստեր
* Ջեմմայի կարիերան սկսվել է պատահական։ Նրան նկատել է մոդելային գործակալության մի սկաուտ «Սուպերմոդելների փնտրտուքներով» ավստրալիական շոուի համար ընթացող քասթինգի ժամանակ, ուր նա գնացել էր աջակցելու իր ընկերներին։
* Ջեմմա Ուորդը հաճախել է նաև ջութակի դասերի։

## Կինոնկարահանումներ
* 2001 թվականից նկարահանվել է կինոյում։ Բացի կինոյից, Ջեմման նաև նկարահանվել է Ջոն Մեյեր «Դստրեր» երաժշտական տեսահոլովակում։
* 2001 թվականին թողարկվեց «Կարիբյան ծովի ծովահենները։ Օտար ափերին» ֆիլմը, որտեղ Ջեմման խաղում էր դիպվածային երգող ջրահարսի դերը։

## Ֆիլմագրություն

## Ծանոթագրություններ

## Արտաքին հղումներ
* 
* 
* 

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի մոդելներ
Կատեգորիա:Մոդելներ այբբենական կարգով
Մեգան Գեյլ

**Մեգան Քեյթ Գեյլ** (, , Ավստրալիա), ավստրալիացի ֆոտոմոդել, դերասանուհի և մոդելավորող։ Մեգանի կարողությունը ներկայումս կազմում է 10 միլիոն դոլար։

## Կենսագրություն
Մեգան Քեյթ Գեյլը ծնվել է 1975 թվականի օգոստոսի 7-ին, Ավստրալիայի Արևմտյան Ավստրալիա նահանգի Պերթ քաղաքում՝ անգլիացու և պոլինեզացի մաորիի ընտանիքում։ Մեգանն ունի երկու ավագ եղբայր։ 2003 թվականի դրությամբ նա ապրում է Շվեյցարիայի Տիչինո կանտոնի Լուգանո քաղաքում։

## Կարիերա
Տասնութ տարեկան հասակում Մեգանը հայրների Պերթ քաղաքում հաղթել է գեղեցկության մրցույթը։ 1999 թվականին, մի քանի տարի մոդել աշխատելուց հետո, Գեյլը ընդունվել է իտալական «Omnitel» գովազդային հոլովակների նկարահանման համար, որտեղ աշխատել է մինչև 2006 թվականը։

1999 թվականից սկսած Մեգան նկարահանվել է նաև կինոյում և եղել է մոդելավորող։ 2012 թվականին նա առաջադրվել է «Astra Awards» մրցանակի «Սիրելի անձնավորություն — կին» կատեգորիայում։

## Անձնական կյանք
2011 թվականի հունվարից Մեգանը ամուսնացած է «Richmond Tigers»-ում աշխատող Շոն Հեմփսոնի հետ (ծնվել է 1988 թվականին)։ Զույգն ունի մեկ տղա՝ Ռիվեր Ալան Թոմաս Հեմփսոնը (ծնվել է 2014 թվականի մայիսի 13-ին)։

## Ֆիլմագրություն

## Ծանոթագրություններ

## Արտաքին հղումներ
* ի պաշտոնական կայքը
* 

Կատեգորիա:Ավստրալիացի մոդելներ
Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Նորաձևության դիզայներներ
Ջոդի Գորդոն

**Ջոդի Լի Գորդոն** (, , Ավստրալիա), ավստրալիացի դերասանուհի և ֆոտոմոդել։

## Կենսագրություն
Ջոդի Լի Գորդոնը ծնվել է 1985 թվականի փետրվարի 1-ին, Ավստրալիայի Քուինսլենդ նահանգի Մաքքայ քաղաքում՝ Ռեյ և Բրոնուին Գորդոնի ընտանիքում։ Ջոդին ունի ավագ եղբայր՝ Բեն Գորդոնը։ Այն պահեց, երբ նա դարձավ 8 տարեկան, Ջոդիի ընտանիքը հաճախ էր տեղից տեղ տեղափոխվում և ի վերջո բնակություն են հաստատում Սիդնեյում։ 12-ից 16 տարեկաններում նա զբաղվել է նեթբոլլով։

## Կարիերա
Ջոդին սկսել է իր կարիերան որպես ֆոտոմոդել 1998 թվականին, հաղթելով մոդելային մրցույթում։ Մոդել աշխատելու տարիներին, նա ապրել է Լոնդոնում (Անգլիա, Միացյալ Թագավորություն) և Միլանում (Իտալիա)։

2005 թվականին Ջոդին առաջին դերակատարումն է ունեցել կինոյում, խաղալով Մարթա ՄաքՔենզիի դերը «Տունը և ճանապարհը» հեռուստասերիալու։ Հեռուստասերիալում նա նկարահանվել է մինչև 2010 թվականը, իսկ 2006 թվականին արժանացել է «Logie Awards» մրցանակին «առավել ժողովրդականություն վայելող և տաղանդավոր կին» անվանակարգում։ Ընդհանուր, Ջոդին խաղացել է 7 ֆիլմերում և հեռուստասերիալներում։

## Անձնական կյանք
2012 թվականի հոկտեմբերի 14-ին Ջոդին ամուսնացած է ռեգբիստ Բրեյթ Անասթայի հետ (ծնվել է 1982 թվականին)։ Զույգն ունի մեկ աղջիկ՝ Էլիյյա Անասթան (ծնվել է 2014 թվականի մարտի 2-ին)։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի մոդելներ
Քրիստիան Նուշի

**Քրիստիան Նուշի** (, ), ֆուտբոլիստ Կոսովոյից։

## Կենսագրություն
Քրիստիան Նուշին ծնվել է 1982 թվականի հուլիսի 21-ին Կոսովոյի Կլինա քաղաքում։ Ֆուտբոլով զբաղվել սկսել է իր հայրենիքում՝ խաղալով «Պրիշտինա» ակումբում։ 1999 թվականին՝ 17 տարեկան հասակում, Քրիստիան Նուշին տեղափոխվել է Շվեյցարիա, որտեղ խաղացել է «Շպից» թիմի կազմում՝ մասնակցելով Բեռն կանտոնի առաջնություններին։ 2002/03 մրցաշրջանում Նուշին տեղափոխվել է շվեյցարական Սուպերլիգայի «Վիլ» ակումբ։ Շվեյցարական գլխավոր լիգայում Նուշին առաջին անգամ խաղացել է 2002 թվականի դեկտեմբերի 1-ին. նա մասնակցել է «Տուն» ակումբի հետ հանդիպմանը՝ փոխարինման դուրս գալով խաղի 80-րդ րոպեին։ Սուպերլիգայում իր առաջին գոլը Քրիստիան Նուշին խփել է 2004 թվականի փետրվարի 22-ին՝ ամրապնդելով «Վիլի» առավելությունը «Կսամակսի» նկատմամբ։ 2004 թվականի ապրիլի 12-ին «Վիլը» դարձել է 2003/2004 մրցաշրջանի Շվեյցարիայի գավաթակիր՝ եզրափակչում հաղթելով «Գրասհոփեր» ակումբին։ Նուշին խաղացել է ակումբի համար այդ պատմական հանդիպման բոլոր 90 րոպեներին։ Սակայն 2003/04 մրցաշրջանի արդյունքներով «Վիլը» լքել է Սուպերլիգան, և հաջորդ երեք տարիները Նուշին խաղացել է Չելենջ լիգայում։ 2007 թվականի ամռանը Քրիստիան Նուշին վերադարձել է Սուպերլիգա՝ տեղափոխվելով «Արաու» ակումբ։ Այդ ակումբի կազմում նա խաղացել է 2 տարի, ինչից հետո սկսել է խաղալ «Սանկտ Գալեն» ակումբի կազմում։ 2014 թվականին Քրիստիան Նուշին տեղափոխվել է «Վինթերթուր» ակումբ, իսկ 2016 թվականին՝ «Տուգեն» ակումբ։

Կոսովոյի ազգային հավաքականի կազմում Քրիստիան Նուշին առաջին անգամ խաղացել է 2007 թվականի հունիսի 15-ին՝ մասնակցելով Սաուդյան Արաբիայի հավաքականի դեմ ընկերական խաղին, ոչ տեղի է ունեցել Անկարայում։ Նուշիի՝ տուգանայինից խփած գոլը միակն է եղել այդ հանդիպման ժանանակ և հաղթանակ է բերել Կոսովոյի հավաքականին։

## Ելույթների վիճակագրություն
### Հավաքականում

**Ընդհանուր՝ 5 խաղ / 1 գոլ** (national-football-teams.com և eu-football.info)

## Ծանոթագրություններ

## Արտաքին հղումներ
* Վիճակագրությունը National Football Teams կայքում 
* Քրիստիան Նուշիի էջը soccerway.com կայքում 
* Քրիստիան Նուշիի էջը transfermarkt.com կայքում 

Կատեգորիա:Աարաուի ֆուտբոլիստներ
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Կոսովոյի հավաքականի ֆուտբոլիստներ
Կատեգորիա:Վինտերտուրի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գանագոբի

**Գանագոբի** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Պերյու կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04091։

## Բնակչություն
Համայնքի բնակչությունը 2008 թվականին կազմում էր 108 մարդ։

## Կլիմա
Գանագոբիի կլիման միջերկրածովային է։ Համայնքը չունի սեփական օդերևութաբանական կայան, ամենամոտը գտնվում է Պերյուում։

## Տնտեսություն
Բնակավայրի տնտեսության հիմքը կազմում են գյուղատնտեսությունը և զբոսաշրջությունը։

2007 թվականի տվյալներով 76 աշխատունակ տարիքի մարդկանցից (15-64 տարեկան) 57-ը տնտեսապես ակտիվ էին, 19-ը անգործ (ակտիվության ցուցանիշը 75,0 %, 1999 թվականին եղել է՝ 82,1 %)։ 57 աշխատունակ բնակիչներից 48-ը աշխատում էին (27 տղամարդ և 21 կին), անաշխատանք էին 9-ը (5 տղամարդ և 4 կին)։ 19 անգործ մարդկանցից 3-ը աշակերտներ կամ ուսանողներ են, 4-ը թոշակառու, 12-ը չէին աշխատում այլ պատճառներով։

## Տեսարժան վայրեր
* Կանգնած քարեր ավտոճանապարհին կից
* Հռոմեական ճանապարհի մնացորդներ
* Լյուր հռոմեական կամուրջ
* Վիլվիե պաշտպանողական աշտարակ
* Գանագոբի մենաստան
* Սեն Ժան դը Վիլվիե եկեղեցի

## Կոմինայի հետ կապված անձինք
* Ադոլֆ Մոնտիչելլի (1824—1886)՝ ֆրանսիացի նկարիչ, որը մանկությունն անցկացրել է Գանագոբիում։

## Պատկերասրահ

Պատկեր:Ganagobie1.jpg|Մենաստանային եկեղեցի Նոտր Դամ
Պատկեր:Pont romain du Buès48.JPG|Հռոմեական կամուրջ


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Լագ (չափիչ սարք)

**Լագ** կամ **Լոգ** չափիչ սարք, որն օգտագործվում է նավի ընթացքի արագությունը կամ անցած տարածությունը չափելու համար։

## Պատմություն
Հնուց սկսած նավագնացության մեջ օգտագործվում են զանազան տիպի Լագեր, որոնց մի մասն այժմ նաև չի կորցրել իր արդիականությունը։ Դրանց թվին է պատկանում ավանդական Լագ անվանումը կրող սարքը, որն այժմ միայն օգտագործվում է փոքր նավերի համար։ Այն իրենից ներկայացնում է եռանկյունաձև տախտակ, որին ամրացված է պարան և ծանրություն։ Պարանի ամբողջ երկայնքով՝ հավասար տարածության վրա, կապվում են հանգույցներ, այնուհետև տախտակը նետվում է նավից դուրս։ Նավի արագությունը որոշելու համար հաշվարկվում է, թե որքան հանգույց ինչքան ժամանակահատվածում դուրս սահեց նավից։ Մեկ հանգույցը համարվում է հավասար ծովային մեկ մղոնին, որը նավն անցնում է մեկ ժամում։ 
thumb|Ավանդական Լագի գործածության պատկերը
## Ժամանակակից Լագեր
Ժամանակակից Լագերն աշխատում են զանազան սկզբունքների վրա, արդի Լագերի տեսակներից հիմնականում հայտնի են հետևյալները.
* **Ինդուկցիոն Լագ**, աշխատում է էլեկտրոմագնիսական ինդուկցիոն սկզբունքի հիման վար։
* **Հիդրոդինամիկ Լագ**, աշխատում է հիդրոդինամիկ սկզբունքի հիման վրա։
* **Հիդրոձայնային դոփլերովյան Լագ**, աշխատում է ջրում ձայնային արձագանքի հիման վրա։

## Գրականություն
* **Gudrun Wolfschmidt**: Geschichte der Navigation, Ausstellungskatalog, 2009.
* **Краснов В. Н.**, История навигационной техники: Зарождение и развитие технических средств кораблевождения / Институт истории естествознания и техники им. С. И. Вавилова РАН.. — М.: Наука, 2001. — 312 с. — 420 экз. — ISBN 5-02-013119-9. (в пер.)
* **Аксютин Л.Р., Бондарь В.М., Ермолаев Г.Г. и др**., Справочник капитана дальнего плавания. — М.: Транспорт, 1988. — С. 246.

## Տես նաև
* Հանգույց (չափման միավոր)
* Նավագնացություն

Կատեգորիա:Չափիչ սարքեր
Կատեգորիա:Նավագնացություն
Բոդրում

**Բոդրում** (), շրջան և քաղաք Մուղլայի մարզում, Էգեյան ծովի Գյոկով ծովածոցի հյուսիսում, հունական Կոս կղզուն դեմ հանդիման, Անթալիայից մոտ 300 կմ արևմուտք։ Մշտական բնակչությունը՝ 31 հազար։

## Պատմություն
Հնում Բոդրումի տեղանքում եղել է Կարիայի մայրաքաղաքը՝ հարուստ քաղաք Հալիկառնասը։ Հալիկառնասյան դամբարանը համարվում է աշխարհի յոթ հրաշալիքներից մեկը։ Միջին դարերում նրա փլատակների վրա ոտքի ելավ հունական ձկնորսական գյուղակ։

1912 թվականին քաղաքում ապրում էին թուրքեր՝ 8817 մարդ, հույներ՝ 5060 մարդ։

Ժամանակակից Բոդրումը իր պատմության հաշվարկը սկսում է 1402 թվականից, երբ ռոդոսյան հիվանդախնամ-ասպետները այստեղ հիմնադրեցին Սուրբ Պետրոսի դղյակը (լատ. Petronium), որը մինչ օրս շարունակում է մնալ հիմնական տեսարժան վայրը։ 1522 թվականին դղյակն անցավ սուլթան Սուլեյման Փառահեղի (Սուլեյման I) ձեռքը։ Այժմ այստեղ ցուցադրվում են ուլուբուրունյան գանձերը։ 1824 թվականին Գերոնտաս ծովածոցում, քաղաքի հյուսիսում, հեղափոխական Հունաստանի նավատորմը պարտության մատնեց Օսմանյան կայսրության և վերջինիս վասալների՝ Եգիպտոսի, Ալժիրի, Թունիսի և Լիբիայի, միացյալ նավատորմին (տես.` Գերոնտասի ճակատամարտ)։ 1919 թվականից մինչև 1921 թվականը քաղաքը գտնվել է իտալական օկուպացիայի ներքո։ Վերջին տասնամյակներին թուրքական կառավարությունը որոշում կայացրեց զարգացնել Բոդրումը` որպես միջազգային առողջավայր։ Զբոսաշրջիկներին այստեղ գրավում են ոչ միայն գեղատեսիլ վայրերը, այլ նաև զբոսանավերի համար նախատեսված, աշխույժ գիշերային կյանքով լի կայանատեղին։ Ալգլալեզու զբոսաշրջիկները Բոդրումը կատակախառն կոչում են «Եվրոպայի անկողին» (բառախաղ անգլերենով՝ Bodrum և bedroom )։

## Աշխարհագրություն
Մարզը ներառում է Բոդրումի, Թուրգութրեյսի, Օրթաքենտի, Թյուրքբյուքյուի, Յալիքավաքի, Գյումյուշլյուքի, Բիթեզի, Քոնաջիկի, Յալի, Մումջուլարի տեղական ինքնավարությունները։

## Կլիման
Բոդրումի կլիման չափավոր միջերկրածովյան է։ Եղանակը ձևավորվում է հիմնականում ավելի սառը Էգեյան ծովի ազդեցությամբ, քան՝ Միջերկրականի։ Այսպիսի առանձնահատկության շնորհիվ Բոդրումում ամռանը առավել հարմարավետ, բարեհաճ եղանակ է լինում՝ Միջերկրական ծովի առափնյա այլ քաղաքների հետ համեմատած։

## Ծանոթագրություններ

## Աղբյուրներ
* 

## Արտաքին հղումներ
* Официальный сайт района
* Официальный сайт города

Կատեգորիա:Եգեյան ծովի թուրքական նավահանգիստներ և քաղաքներ
Կատեգորիա:Թուրքական ռիվիերա
Կատեգորիա:Թուրքիայի առափնյա բնակավայրեր
Կատեգորիա:Թուրքիայի հին հունական հնավայրեր
Կատեգորիա:Թուրքիայի քաղաքներ
Կատեգորիա:Մուղլայի մարզի շրջաններ